แรงขายทำกำไรหุ้นบลูชิฟ ฉุด SET พลิกปิดลบ 2 จุด แนะจับตาเจรจาการค้าสหรัฐฯ-จีน Brexit
แรงขายทำกำไรหุ้นบลูชิฟ ฉุด SET พลิกปิดลบ 2 จุด แนะจับตาเจรจาการค้าสหรัฐฯ-จีน Brexit โดยดัชนีปิดตลาดวันนี้ ที่ระดับ 1,649.06 จุด ลบ 2.42 จุด หรือ 0.15% มูลค่าการซื้อขาย 4.43 หมื่นล้านบาท
3 เม.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,649.06 จุด ลบ 2.42 จุด หรือ 0.15% มูลค่าการซื้อขาย 4.43 หมื่นล้านบาท
10 หุ้นกดดัชนีวันนี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยวันนี้ผันผวนในกรอบแคบ โดยดัชนีฯเคลื่อนไหวทั้งในแดนบวก-ลบ ซึ่งวันนี้ตลาดบ้านเราดูอ่อนกว่าตลาดหุ้นในภูมิภาคเอเชียที่ส่วนใหญ่จะเคลื่อนไหวในแดนบวก แม้ว่ายังต้องติดตามความคืบหน้าการแยกตัวของอังกฤษออกจากสหภาพยุโรป (Brexit) , การเจรจาการค้าระหว่างสหรัฐฯ และจีน รวมถึงการเมืองในประเทศด้วย
ทั้งนี้ มองว่าตลาดฯได้ตอบรับปัจจัยบวกไปมากแล้ว จากที่ดัชนีฯได้ปรับขึ้น 4 วันติดต่อกัน หลังจากนี้ก็ต้องรอดูจะมีข่าวดีอะไรมาช่วยหนุนอีกหรือไม่
สำหรับแนวโน้มการลงทุนในวันพรุ่งนี้ (4 เม.ย.) น.ส.ธีรดา กล่าวว่า ตลาดฯคงจะแกว่งตัวในกรอบ พร้อมให้แนวรับ 1,645 จุด ส่วนแนวต้าน 1,655 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
PTT มูลค่าการซื้อขาย 3,011.87 ล้านบาท ปิดที่ 48.25 บาท เพิ่มขึ้น 0.25 บาท
PTTGC มูลค่าการซื้อขาย 2,447.14 ล้านบาท ปิดที่ 69.25 บาท เพิ่มขึ้น 1.25 บาท
SCC &lt;XD&gt; มูลค่าการซื้อขาย 1,793.41 ล้านบาท ปิดที่ 476 บาท ลดลง 12 บาท
BEM มูลค่าการซื้อขาย 1,214.55 ล้านบาท ปิดที่ 9.85 บาท ลดลง 0.15 บาท
PTTEP มูลค่าการซื้อขาย 1,193.03 ล้านบาท ปิดที่ 129 บาท เพิ่มขึ้น 1.50 บาท
 
ตลาดหุ้นเอเชีย
